Diari Oficial de la Generalitat Valenciana


Sumari del DOGV 4291, del 12-07-2002 (2002/7619)

Notificació a la OP número 381 Cítrics La Plana de la Resolució de 24 de maig de 2002, del director general de Producció Agrària, de l'acord d'inici d'expedient de reintegrament d'ajudes a la transformació de cítrics. Campanya 1997/98.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4291

Data del DOGV
:   12-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7619


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la OP número 381 Cítrics La Plana de la Resolució de 24 de maig de 2002, del director general de Producció Agrària, de l'acord d'inici d'expedient de reintegrament d'ajudes a la transformació de cítrics. Campanya 1997/98. [2002/M7619]
  
El director general de Producció Agrària de la Conselleria d'Agricultura, Pesca i Alimentació, d'acord amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica a través d'este escrit a la OP número 381, Cítrics La Plana, amb domicili a la carretera de la Vilavella, km 1, 12576 Nules (Castelló):
  
1. Que mitjançant un escrit amb data 24 de maig de 2002 se li va remetre la resolució de reintegrament del director general de Producció Agrària (exp. núm. 17-0008-2002).
  
2. Que el contingut literal de la resolució de reintegrament és:
  
«A la vista de les actuacions realitzades en esta conselleria en relació amb l'organització de productors (OP) número 381, SAT número 9388 Cítrics La Plana, s'han pogut constatar els fets següents:
  
1. La OP número 381, SAT número 9388 Cítrics la Plana, amb domicili social a la carretera de la Vilavella, km 1, a Nules (Castelló), amb CIF número F-12349841, va ser reconeguda com a OP d'àmbit autonòmic per mitjà de la Resolució de 25 de juny de 1998, del director general de Desenvolupament Rural i Producció Agrària de la CAPA, per a la categoria V (cítrics).
  
2. Esta OP número 381 va ser homologada com a col·laboradora a fi que es poguera acollir al règim d'ajudes a la transformació de cítrics previstes en el Reglament (CE) 2202/96 per a la campanya 97/98 per mitjà de la Resolució de 27 de març de 1998, de la Secretaria General d'Agricultura i Alimentació del MAPA, i com a tal va formalitzar, durant la campanya 97/98, contractes de compravenda de clementina per a galló, clementina per a suc, satsuma per a galló i taronja per a suc, que van comportar la contractació de 500.000 kg, 500.000 kg, 300.000 kg i 1.030.000 kg, respectivament, amb la indústria transformadora.
  
3. El nombre de contractes, la quantitat entregada, emparada per estos, i les bestretes i els saldos de l'ajuda corresponent pagats en la totalitat, per producte:
  
4. S'ha confeccionat un únic llibre MP-1 per a les quantitats entregades a indústria de clementina per a galló i clementina per a suc, en comptes d'un llibre per a cada producte (i un excés d'este que correspon a primera matèria sense ajuda).
  
5. La OP número 381 declara que les bestretes i els saldos de les ajudes estan inclosos en les transferències globals que realitza als seus socis. D'acord amb el contingut de les actes, estes liquidacions es fan cronològicament de la manera següent:
  
A banda la declaració de la OP número 381, que assegura que estan inclosos els pagaments de les bestretes i els saldos en les transferències de les liquidacions del pagament del total d'entrades dels socis, comptablement, no s'acredita prou el pagament específic de les bestretes i els saldos corresponents percebuts per la dita OP als socis per les seues entrades respectives i entregues atribuïdes a indústria. I tampoc no es pot acreditar el pagament de la matèria primera entregada a indústria d'acord amb els preus que figuren en els contractes respectius.
  
S'ha de subratllar, a més a més, que les dues últimes liquidacions s'efectuen amb dates fora del període comptable de la campanya 1997/98.
  
6. Esta peculiar manera d'actuar implica, a més, l'incompliment dels períodes reglamentàriament establits per al pagament als socis dels imports percebuts per la OP número 381 en concepte de bestretes i saldos, fins i tot acceptant que estos es troben inclosos en les transferències efectuades. Hi ha tals incompliments en el pagament de:
  
- la bestreta del tercer trimestre de taronja,
  
- els saldos de l'ajuda de tots els productes.
  
No obstant això, és obvi que este fet no constituiria, aïlladament, prou motiu per a establir la no-procedència del pagament de les bestretes i els saldos de les ajudes ja efectuat.
  
7. Pel que fa als productors independents, l'única irregularitat detectada es referix a la superació del termini reglamentàriament establit en el pagament del saldo de l'ajuda en tots els productes, ja que este pagament oscil·la entre 21 (taronja per a suc) i 40 dies (clementina per a suc) des de les respectives dates de recepció del saldo.
  
8. Sobre la base de la documentació assenyalada, el director general de Producció Agrària, el 31 de gener de 2002, va remetre a la OP número 381 l'acord d'inici d'expedient de reintegrament de l'ajuda pagada que figura en els antecedents de fet, en aplicació de l'article 58 de la Llei 30/1992, per la qual es regula el règim jurídic de les administracions públiques i el procediment administratiu comú, perquè d'acord amb laquesta llei puga formular totes les al·legacions que considere oportunes.
  
La OP número 381, Cítrics la Plana, no va presentar al·legacions dins del termini legalment establit.
  
Als fets anteriors hi són d'aplicació els següents
  
Fonaments jurídics
  
Vistos el Reglament (CE) 2202/96, del Consell, pel qual s'establix un règim d'ajuda als productors de determinats cítrics; el Reglament (CE) 1169/97, de la Comissió, pel qual s'establixen disposicions d'aplicació de l'anterior; les normes transitòries del FEGA d'aplicació, campanya 1997/98, d'ajuda als productors de cítrics; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el Decret 178/96, de 2 d'octubre, pel qual es designa l'organisme pagador i l'organisme de certificació de les despeses corresponents a la secció Garantia del FEOGA; el Decret 35/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació; i l'Orde de 16 de maig de 1997, de la CAPA, per la qual es desenvolupa el seu reglament orgànic, i la resta de legislació pertinent.
  
1. A l'empara del que es preveu en els articles 84.4 i 112 de la Llei de Règim Jurídic de les Administracions Públiques i del Procediment Administratiu Comú, és aconsellable, per raons d'economia processal, prescindir de l'audiència a l'interessat i passar a resoldre sense més tràmits, ja que per a això no es tindran en compte nous fets o documents no recollits en l'expedient originari.
  
2. En l'article 1 del Reglament (CE) 2202/96 s'establix un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. Hi estan acollits, entre altres productes, la taronja i clementina per a la transformació en sucs i la clementina i satsuma per a la transformació en gallons. En l'article 2 d'este reglament s'establix que el dit règim d'ajuda se sustenta en contractes que vinculen, d'una banda, a organitzacions de productors i, d'una altra, a transformadors legalment constituïts. En l'article 3 del mateix reglament s'establix la concessió d'una ajuda a les organitzacions de productors per les quantitats entregades per a la transformació, d'acord amb els contractes previstos.
  
3. En l'article 4 del Reglament (CE) 2202/96 es preveu que es beneficien del dit règim productors individuals no afiliats a les organitzacions de productors que es comprometen a comercialitzar a través d'elles la totalitat de la seua producció de cítrics destinats a la transformació i paguen una quota justificada per les despeses de gestió. A l'efecte, en l'article 8 de l'apartat 3 del R (CE) 1169/97 s'establix la necessitat que, per a beneficiar-se de l'ajuda, els productors individuals subscriguen acords amb les organitzacions de productors signatàries de contractes amb indústria. Els dits acords han de tindre per objecte la totalitat de la producció destinada a la transformació d'estos productors individuals.
  
4. En l'article 3.3.f del Reglament 1169/97 de la Comissió s'establix que els contractes inclouran el preu que caldrà pagar a l'organització de productors per la matèria primera, si és procedent diferenciat segons les varietats i/o els períodes d'entrega. El pagament podrà efectuar-se únicament per transferència bancària o gir postal.
  
5. En l'article 15.2 del Reglament (CE) 1169/97 s'establix que en un termini de 15 dies a partir de la recepció de l'ajuda o de la bestreta, l'organització de productors pagarà als seus membres, íntegrament i mitjançant transferència bancària o gir postal, els imports percebuts.
  
6. En l'article 16 del Reglament (CE) 1169/97 es preveu l'obligatorietat que les organitzacions de productors que entreguen productes a la transformació porten un registre per a cada producte entregat per les quantitats i els lots corresponents per data d'entrega amb identificació del contracte a què es referixen. Això és aplicable també a les quantitats entregades fora de contracte. L'aplicació de tal precepte segons la normativa nacional exigix l'emplenament del llibre MP-1 (llibre diari de moviment de matèria primera amb ajuda i de contractes vàlids).
  
Este llibre ha d'estar degudament diligenciat.
  
7. La contrastación del quart dels fets implica una vulneració de l'article 16 del R (CE) 1169/97, per tal com es comprova que la OP, en comptes de confeccionar un llibre MP-1 per a cada producte va confeccionar un sol llibre MP-1 per a dos dels quatre productes subjectes a transformació, en concret en clementina per a galló i clementina suc; la qual cosa impedix conéixer la quantitat entregada de producte i la identificació del contracte a què correspon.
  
8. Contrastat en el cinqué dels fets, tampoc no han pogut acreditar el pagament de la matèria primera entregada a indústria, d'acord amb els preus que figuren en els contractes respectius. Això constituïx la transgressió de l'article 3.3.f del R (CE) 1169/97, de la Comissió.
  
9. En relació amb l'anàlisi de la comptabilitat, reflectit en el cinqué dels fets, a pesar de la declaració del representant de la OP no ha quedat acreditat comptablement el pagament específic de les bestretes i els saldos corresponents de les ajudes tant en el cas de socis com d'independents, cosa que, juntament amb l'incompliment del termini reglamentari de pagament de 15 dies, constituïx una transgressió de l'article 15.2 del R (CE) 1169/ 97.
  
Vist el que antecedix i la proposta del cap d'Àrea de Garantia Agrària, resol:
  
Primer
  
Declarar que l'organització de productors número 381, Cítrics La Plana, ha incomplit la normativa reguladora del règim d'ajudes a la transformació de cítrics durant la campanya 97/98, establida en els reglaments 2202/96, del Consell, i 1169/97, de la Comissió, i la resta de normativa comunitària i nacional derivades, en les entregues de cítrics a la transformació efectuada durant la campanya mencionada i, per tant, procedix no reconéixer el dret a les ajudes sol·licitades i percebudes per l'import global de 139.505 euros (vint-i-sis milions cinc-cents sis mil cent vint-i-dues pessetes), segons el desglossament que figura en la relació de fets.
  
Segon
  
Com a conseqüència, procedir a reclamar els imports de les bestretes i els saldos de les ajudes indegudament percebuts, corresponents a la campanya 97/98, els quals han de ser reintegrats totalment, amb un import global que puja a 139.505 euros (42.368.071 PTA).
  
Este import global haurà de ser reintegrat incrementat amb els interessos corresponents aplicats pel Banc Central Europeu a les seues operacions en euros, publicat en el Diario Oficial de las Comunidades Europeas- sèrie C, vigent en la data de pagament indegut i incrementat amb tres punts percentuals. L'interés serà calculat d'acord amb el termini transcorregut entre el pagament i el reembors de les quantitats percebudes en excés pel beneficiari. El pagament de la quantitat exigida l'haurà de realitzar d'acord amb l'article 20.4 del Reglament General de Recaptació aprovat per mitjà del Reial Decret 1684/1990, de 20 de desembre, modificat per mitjà del Reial Decret 448/1995, de 24 de març.
  
Tercer
  
A l'efecte, el Servici Territorial de València de la CAPA realitzarà totes les actuacions que resulten pertinents a fi de requerir la suma resultant, que haurà de ser reintegrada en el termini d'ingrés voluntari previst en l'article 20.4 del Reglament General de Recaptació aprovat per mitjà del Reial Decret 1.684/1990, de 20 de desembre, modificat per mitjà del Reial Decret 448/1995, de 24 de març.
  
Esta resolució no posa fi a la via administrativa, i contra ella es pot interposar, en el termini d'un mes comptador des del sendemà de la recepció, un recurs d'alçada davant la consellera d'Agricultura, Pesca i Alimentació, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»